Симеоновград (община)
Община Симеоновград се намира в Южна България и е една от съставните общини на област Хасково.

География

Географско положение, граници, големина 
Общината е разположена в северната част на област Хасково. С площта си от 222,941 km2 заема 10-о място сред 11-те общини на областта, което съставлява 4,03% от територията на областта. Границите ѝ са следните:
 на юг – община Харманли;
 на югозапад – община Хасково;
 на запад – община Димитровград;
 на северозапад – община Опан, област Стара Загора;
 на север – община Гълъбово, област Стара Загора;

Природни ресурси

Релеф 
Релефът на общината е равнинен и хълмист, като територията ѝ попада в крайните североизточни части на Източните Родопи, крайните югоизточни части на Горнотракийската низина и крайните северозападни разклонения на планината Сакар.

Източните части на общината се заемат от крайните северозападни разклонения на планината Сакар, като на около 3 km югоизточно от село Тянево височината ѝ достига до 271,2 m.

В северните и северозападни райони на общината се простират крайните югоизточни, хълмисти части на Горнотракийската низина. Югоизточно от Симеоновград, в коритото на река Марица, на границата с община Харманли се намира най-ниската точка на община Симеоновград – 74 m н.в.

В югозападния район на общината се заема от най-североизточните части на Хасковската хълмиста област. На 3 km югозападно от село Константиново, на границата с община Хасково се намира най-високата точка на община Симеоновград – 312 m н.в.

Води 
През средата на общината, до град Симеоновград на изток, а след него – на юг, на протежение от около 14 – 15 km протича част от средното течение на река Марица. Тук тя получава отляво големия си приток река Сазлийка, която протича през община Симеоновград с най-долното си течение на протежение от около 10 km покрай селата Пясъчево, Калугерово и Навъсен. Преди вливането си в Марица отляво в нея се влива Главанска река (28 km). Главанска река извира под името Улуклийска река на 471 m н.в. от Сакар планина, на 1,3 km югозападно от връх Чуката (543 m, община Гълъбово). До село Дряново тече в северозападна посока в сравнително тясна и дълбока долина през северозападните хълмисти части на Сакар, като между селата Помощник и Дряново се нарича Чарганлия. След Дряново завива на югозапад, като долината ѝ се разширява и изплитнява и в този си участък се нарича Луда Яна. Влива се отляво в река Сазлийка на 79 m н.в., на 1,2 km преди устието на Сазлийка в Марица. Площта на водосборния ѝ басейн е 81 km2, което представлява 2,5% от водосборния басейн на Сазлийка. Водите ѝ се използват за напояване: язовири „Чаирдере“, „Ташлъдере“ (на левия ѝ приток Ташлъдере) и „Дряново“.

Населени места 
Общината се състои от 9 населени места. Списък на населените места, подредени по азбучен ред, население и площ на землищата им:

Административно-териториални промени 
 приказ № 40/обн. 20.04.1884 г. – преименува с. Садъ кьой с. Симеоново;
 Указ № 462/обн. 21.12.1906 г. – преименува с. Юнюз бюкю с. Йорданово;
 – преименува с. Мусаче теке с. Калугерово;
 – преименува с. Юренджик (Малко Юренджи) с. Константиново;
 – преименува с. Сурут (Сорут) с. Навъсен;
 – преименува с. Кум кьой с. Пясъчево;
 – преименува с. Дюдюкчелии с. Свирково;
 – преименува с. ЮСмавлии с. Троян;
 между 1910 и 1920 г. – преименувано е гар.с. Гара Търново-Сеймен на гар.с. Гара Златен дол без административен акт;
 – преименувано е с. Търново (Тръново) на с. Златен дол без административен акт;
 Указ № 402/обн. 18.07.1929 г. – признава с. Сеймен за гр. Сеймен и го преименува на гр. Симеоновград;
 МЗ № 2820/обн. 14.08.1934 г. – преименува гар.с. Гара Златен дол гар.с. Гара Злати дол;
 – преименува с. Златен дол с. Злати дол;
 МЗ № 2917/обн. 16 януари 1943 г. – заличава с. Злати дол и го присъединява като квартал на гар.с. Гара Злати дол;
 МЗ № 3389-ІІ/обн. 22.10.1947 г. – обединява гр. Симеоновград и гар.с. Гара Злати дол в едно ново населено място – гр. Марица;
 Указ № 3/обн. 11 януари 1950 г. – заличава с. Йорданово и го присъединява като квартал на гр. Марица;
 – преименува с. Симеоново с. Тянево;
 Указ № 2521/обн. 20.11.1981 г. – възстановява старото име на гр. Марица на гр. Симеоновград.

Население 

Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г., по населени места (подредени по численост на населението):

Транспорт 
През общината преминават два участъка от Железопътната мрежа на България с обща дължина 27,8 km.
 В югозападната част на общината, по долината на река Марица, на протежение от 14,3 km – участък от трасето на жп линията София – Пловдив – Свиленград;
 През средата на общината, от север на юг, на протежение от 13,5 km – последният участък от трасето на жп линията Нова Загора – Симеоновград.

През общината преминават частично 5 пътя от Републиканската пътна мрежа на България с обща дължина 46,9 km:
 последният участък от 5,2 km от Републикански път III-503 (от km 24,3 до km 29,5);
 участък от 21,4 km от Републикански път III-554 (от km 45,2 до km 64,6);
 последният участък от 4,7 km от Републикански път III-663 (от km 51,3 до km 56,0);
 последният участък от 7,8 km от Републикански път III-7604 (от km 6,6 до km 14,4);
 последният участък от 7,8 km от Републикански път III-8007 (от km 16,9 до km 24,7).

Топографска карта

Източници

Външни препратки